ક્યારેક ખોરાકની શોધમાં તો ક્યારેક અન્ય કોઈ કારણોસર દીપડાઓ અને સિંહ મોટેભાગે પોતાનો વિસ્તાર છોડીને રહેણાંક વિસ્તારોમાં ઘૂસી આવતાં હોય છે. જેને લીધે માનવીનો જીવ મુશ્કેલીમાં મૂકાઈ જતો હોય છે. ડેપ્યુટી કન્ઝર્વેટર ઓફ ફોરેસ્ટ (DCF) ડો. સંદીપ કુમારનું કહેવું છે કે,’આ ગુજરાતનું સૌથી મોટું અને મોર્ડન રેસ્ક્યૂ અને રિહેબ સેન્ટર બનશે. જેમાં ઇન્સેન્ટીવ કેર યુનિટ (ICU), એક્સ રે મશિન, બ્લડ એનાલાઈઝર, ઓપરેશન થિયેટર, ડાયગોનિક સેન્ટર સહિત તમામ પ્રકારના અત્યાધુનિક સાધનોની સુવિધા હશે. આ હોસ્પિટલ પ્રાઈવેટ હોસ્પિટલની જેમ જ તમામ સગવડ ધરાવતી હશે.’